

 d. 16-01-2020

**Nyhedsbrev nr. 15**

**Godt nytår til jer alle**

**Vi håber at 2020 bliver et år hvor vejret er med os, så vi slipper for vand i kældre og mudder på veje og stier. Vi må se positivt på det og tænke, at det kun kan blive bedre.**

**Siden sidst**

Da vejret ikke har været med os, er vi stadig lidt bagefter på Naurvej. Vi forventer at der fortsættes med arbejdet på Lindevej i marts. Beboerne på Lindevej skal nok få nærmere information, når vi ved mere. Samtidig med arbejdet på Lindevej, vil Ahornvej 10 blive færdig gjort. Beboerne her har boet i byggerod siden de flyttede ind.

**Forsikring**

I tilfælde af en skade i forbindelse med renovering, er det vigtigt i melder det til jeres egen indboforsikring. Husk også at tage billeder af skaden.

**Naurvej 9**

Naurvej 9 er udlejet pr. 15. februar 2020.

**Huslejestigning på Pilevej**

Til information vil beboerne på Pilevej blive opkrævet med den nye husleje pr. 1. marts 2020.

**Flyttekasser**

Til de af jer der er flyttet tilbage. Ligger i inde med tomme flyttekasser, som i ikke længere skal bruge, vil vi gerne have dem retur.

**Kørsel i afdelingen**

Vi har modtaget klager over at håndværkerne kører for stærkt i afdelingen. Dette er videregivet i forbindelse med vores byggemøde. Desværre er der også nogle beboere der kører for stærkt. Derfor må vi bede jer om at tage hensyn og køre efter færdselsreglerne.

**Udvidelse af terrasse**

Flere beboere har ønsket af få deres terrasse udvidet i forbindelse med renoveringen. Man har mulighed for at få håndværkerne til at gøre arbejdet eller man kan bestille fliserne og lægge dem selv. Alt udover de 3 x 5 meter belægning som er med i udbuddet er for egen regning.

Hvis i ønsker at gøre brug af dette tilbud, bedes i venligst sende mig en e-mail snarest, hvorefter i vil modtage et brev til underskrift med accept af egenbetaling.

Hvis i selv ønsker at lægge de ekstra fliser er prisen 125 kr. pr. m2 inkl. moms
Hvis håndværkerne skal gøre arbejdet er prisen 585 kr. pr. m2 inkl. moms.

I prisen er sand, vibrationsarbejde samt aftræk og nedlægning af fliser i forlængelse af terrassen. Prisen er en anden, hvis ikke det laves sammen med etablering af aftalte terrasse.

**Udskiftning af filter i Genvex anlægget**

Efter renovering af boligerne vil Danny – Rønnevej 9 og Kaj – Pilevej 1, være behjælpelig med at udskifte filtrene i Genvex anlægget på henholdsvis Rønnevej og Pilevej.

***Næste nyhedsbrev udkommer sidst i februar, såfremt der er nyt at fortælle.***